**PÁZMÁNY PÉTER KATOLIKUS EGYETEM \* FACULTAS THEOLOGICA \* HITTUDOMÁNYI KAR**

|  |
| --- |
| **TANÍTÁS ÉS TANULÁS** |

1. A tárgy célja a tanítás-tanulás folyamatában felmerülő nehézségek és problémák megoldását segítő stratégiák, módszerek és technikák megismerése és adaptív alkalmazása annak érdekében, hogy a pedagógus tanítványainak tanulási képességeit eredményesen fejleszthesse. A tanulási módszerek megismerésén, tanulmányozásán és alkalmazásán keresztül fejlődik a tanárjelölt metodikai repertoárja, problémaérzékenysége és a gyermeki nézőpontot megértő pedagógiai szemléletmódja.

Fejlesztendő kompetenciák:

Alkalmasság a pedagógiai folyamat tervezésére

Alkalmasság a tanulók műveltségének, készségeinek és képességeinek fejlesztésére

Alkalmasság az egész életen át tartó tanulást megalapozó kompetenciák hatékony fejlesztésére

Alkalmasság a tanulási folyamat szervezésére és irányítására

Alkalmasság a pedagógiai értékelésre

1. A tárgy tematikája

* *Tanulásdiagnosztika és tanulási önismeret* (lehetőségek és korlátok)
* *Tanulási teljesítménypróbák* (figyelem, verbális és kognitív képességek)
* *Tanulási nehézségek* (tantárgyspecifikus problémaelemzés)
* *A tanuláshoz való viszony* (tanulás és motiváció, siker és kudarc)
* *A tanulás ritmusa* (életritmus, életstílus)
* *Tanulási szokások* (szokásrend, szokásformálás)
* *Tanulási tanácsok* (kísérletek, tapasztalatok, feltételek, önreflexió)
* *Tanulási módszerek, eljárások, technikák* (a hatékony és időtakarékos tanulás módszereinek áttekintése: ráhangolódás és relaxáció, szövegfeldolgozási módszerek, verbális szereplés, írásbeli munka, memorizálás, önellenőrzés)
* *A tanuláshoz szükséges részképességek fejlesztése* (figyelem, beszéd, értő és kifejező olvasás, emlékezet, gondolkodás)

1. A *gyakorlati képzés* során a hallgatók megismerik és maguk is kipróbálják a gyakran alkalmazott tanulási módszereket, így tapasztalatokat szereznek a tanuláshoz szükséges képességek fejlesztésében.
2. Követelmény

*Évközi ellenőrzés:* aktív részvétel a szeminárium munkájában, az egyéni tanulási tapasztalatokról szóló beszámoló készítése.

*Félév végén*: gyakorlati jegy

1. Kötelező irodalom

Oroszlány Péter: Tanulásmódszertan. Budapest: Metódus-Tan, 2004.

Oroszlány Péter: Tanulásmódszertan. Tanári kézikönyv. Budapest: Metódus-Tan, 2004.

1. Ajánlott irodalom

Fischer, Robert: Hogyan tanítsuk gyermekeinket gondolkodni? Budapest: MK Calibra Könyvek, 1999.

Fischer, Robert: Hogyan tanítsuk gyermekünket tanulni? Budapest: MK Pedagógus Könyvek, 2000.

Réthy Endréné: Motiváció, tanulás, tanítás. Budapest: Nemzeti Tankönyvkiadó, 2003.

2013. január 21. Polákovits Nándor